Το εικονογραφικό πρόγραμμα του ιερού ναού του Χριστού Βεροίας (1315) - έργο του ζωγράφου Γεωργίου Καλλιέργη – ως μορφωτικό αγαθό του μαθήματος των θρησκευτικών στη Δευτεροβάθμια Εκπαίδευση
Creators: name: Χρυσικόπουλος, Δημήτριος Κωνσταντίνου
Publisher: name: Aristotle University of Thessaloniki
Year: 2023
Subjects: Γεώργιος Καλλιέργης
Χριστός Βεροίας
Μάθημα θρησκευτικών
Georgios Kalliergis
Christ in Beroea (Veria)
Religious education course

description: Στην εργασία αυτή, μας απασχολεί το ερώτημα πώς μπορεί να αξιοποιηθεί το ζωγραφικό έργο του άριστου ζωγράφου Γεωργίου Καλλιέργη (1315 μΧ.), στο ναό του Χριστού Βεροίας, στο μάθημα των θρησκευτικών. Στο δεύτερο κεφάλαιο, παρουσιάζουμε το ναό της Αναστάσεως του Χριστού Βεροίας. Είναι μνημείο που οικοδομήθηκε πριν το 1314 μ.Χ. Το εσωτερικό του είναι ζωγραφισμένο από τον άριστο ζωγράφο Γεώργιο Καλλιέργη, περί το 1314/5 μ.Χ. Ο ναός έχει συντηρηθεί και έχει δημοσιευθεί. Το έργο του Καλλιέργη εντάσσεται την τέχνη της Παλαιολόγειας περιόδου. Στο εσωτερικό του ναού υπάρχουν 81 παραστάσεις. Στο τρίτο κεφάλαιο, παρουσιάζουμε τον ναό ως χώρο μάθησης, σύμφωνα με τις αρχές της μουσειοπαιδαγωγικής και σε σχέση με το ΑΠΣ για το ΜτΘ. Στο τέταρτο κεφάλαιο, αναλύουμε τον ρόλο που παίζουν τα σύμβολα στην Εκκλησία και στην εκπαίδευση, αναφέρουμε τις κυριότερες θεωρίες για την διδακτική των συμβόλων στο πλαίσιο του ΜτΘ και εισάγουμε την εικόνα ως σύμβολο. Στη συνέχεια, παρουσιάζουμε το πώς βλέπει η Ορθόδοξη Χριστιανική Αγωγή τα σύμβολα γενικά και ειδικότερα την εικόνα, σε ένα σχολείο όπου το μάθημα των θρησκευτικών είναι «ανοιχτό», δηλαδή πληροφοριακό και συγχρόνως ερμηνευτικό. Στο πέμπτο κεφάλαιο, διερευνούμε το ρόλο της εποπτείας στη διδασκαλία και τη μάθηση, εντοπίζουμε τα θετικά στοιχεία της χρήσης των εποπτικών μέσων στη διδασκαλία και τις προϋποθέσεις καλής χρήσης τους. Κατόπιν παρουσιάζουμε τις εικόνες και τις μορφωτικές επισκέψεις σε μνημεία ως εποπτικά μέσα για το μάθημα των θρησκευτικών, εστιάζοντας στην επίσκεψη στο ναό του Χριστού Βεροίας. Στο έκτο κεφάλαιο, παρουσιάζουμε την Ορθόδοξη Εικόνα, τη θέση της στην Εκκλησία, τη θεολογική της τεκμηρίωση, τη σχέση της με τα σχολικά βιβλία του ΜτΘ και το ΑΠΣ, τον παιδαγωγικό της ρόλο, την επήρειά της στους εφήβους. Στο τέλος, τεκμηριώνουμε το πώς όλα τα προηγούμενα, που αναφέραμε για τις εικόνες, πραγματώνονται στον εικονογραφικό κύκλο του Γεωργίου Καλλιέργη, στο ναό του Χριστού Βεροίας.
description: This paper discusses the question how the excellent painting work of Georgios Kallierges (1315 A.D.) can be utilized, as carried out at the Church of Christ Of Veria, in the context of Religious Education subject. In the second chapter, the Church of the Resurrection of Christ of Veria is presented. It is a monument built before 1314 A.D. The inside walls are painted by the excellent painter Georgios Kallierges, around 1314/5 A.D. The temple has been preserved and publicized. The work of Kallierges belongs to the art of Palaiologean period. Inside the temple there are 81 representations. In the third chapter, we present the temple as a place of learning, according to the principles of Museum Pedagogics and in relation to the Analytical Programme of Studies on the subject of Religious Education. In the fourth chapter, the role of symbols in Church and in Education is analyzed, the main theories on the teaching of symbols in the context of the Religious Education class are presented and the icon is introduced as a symbol. Next, we present the view of the Orthodox Christian Education on symbols and on the icon in general, in a school where the class of Religious Education is “open”, meaning informational and at the same time hermeneutic. In the fifth chapter, we explore the role of teaching aids in teaching and learning, we locate the positive elements and the conditions needed for their good use. Then we present the icons and the educational visitations to monuments as such, so as to be used in the class of Religious Education, focusing on the visitation at the Church of Christ of Veria. In the sixth chapter we present the Orthodox icon. The position of the icon in the Church, its theological documentation, its relation to the school books of the class of Religious Education and the Analytical Programme of Studies, their pedagogical role, the influence on adolescents and we validate that all the aforementioned aspects of the icons are realized on the iconographic cycle of Georgios Kallierges, in the Church of Christ of Veria.